 REPUBLIKA HRVATSKA

 PRIMORSKO-GORANSKA ŽUPANIJA

  GRAD DELNICE

 **GRADONAČELNICA**

KLASA: 360-01/22-01/01

URBROJ: 2170-6-40-1-22-01

Delnice, 29. ožujka 2022. godine

 **Gradonačelnica**, na temelju članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20) i članka 60. Statuta Grada Delnica (Službene novine Grada Delnica“ 02/21), današnjeg dana donosi sljedeću

**O D L U K U**

**Članak 1.**

 Za službene potrebe, zbog trenutnog nedostatka službenika odgovarajuće građevinske struke, Grad Delnice angažirati će vanjskog suradnika na građevinskim radovima koji se TIČU sanacije klizišta na nerazvrstanoj cesti u vlasništvu Grada Delnica, u mjestu Biljevina, oznake GK97c.

Ista će se sanirati na način da se radi o nepredviđenim popravcima pod čime se podrazumijeva hitna intervencija u skladu s važećim četverogodišnjem ugovorom o održavanju nerazvrstanih cesta i pripadajućeg troškovnika, gdje je izvođač ISKOPI I TRANSPORTI Belobrajdić d.o.o. iz Lučica, Lučićka cesta 1b.

**Članak 2.**

Poslove iz članka 1. ove Odluke obaviti će DE-KOM d.o.o. Delnice iz Delnica, Delnička 12.

**Članak 3.**

 DE-KOM d.o.o. se obvezuje poslove iz ove Odluke obaviti stručno i pažnjom dobrog gospodara te u interesu Grada Delnica pod čime se podrazumijeva prema naputcima ovlaštenih predstavnika grada.

 Poslove iz ove Odluke, DE-KOM će obaviti na temelju Ugovora o poslovnoj suradnji.

 U ugovoru iz prethodnog stavka ove Odluke moraju biti navedene prava i obveze ugovornih strana, a tu se prije svega misli na rok izvršenja (do završetka radova navedenih u članku 1. ovog Ugovora), način izvršenja (u skladu s pravilima struke), način plaćanja (sukladno pravilima struke te financijskim aktima grada) i sl.

**Članak 4.**

 Ova Odluka stupa na snagu danom donošenja i objaviti će se na web stranici Grada Delnica.

 Gradonačelnica

 Katarina Mihelčić, dipl.ing.agr.